สื่อท้องถิ่นตี 3 แข้ง หงส์แดง ส่อแววชวดเปิดสนามฉะ ปืนใหญ่ 
ลิเวอร์พูล เอ็คโค่ สื่อดังเมืองเมอร์ซีย์ไซด์ รายงานข่าวว่า หงส์แดง ลิเวอร์พูล อาจชวดใช้บริการสามแข้งของทีมในเกมนัดเปิดสนามพรีเมียร์ลีกกับ ปืนใหญ่ อาร์เซนอล วันอาทิตย์นี้ ประกอบด้วย ดาเนียล สเตอร์ริดจ์, เจมส์ มิลเนอร์ และ มาร์โก กรูยิช,สำนักข่าวต่างประเทศรายงานวันที่ 10 ส.ค. ว่า ดาเนียล สเตอร์ริดจ์, เจมส์ มิลเนอร์ และ มาร์โก กรูยิช สามแข้งของ หงส์แดง ลิเวอร์พูล ส่อแววชวดลงสนามในเกมพบกับ ปืนใหญ่ อาร์เซนอล นัดแรกของศึกพรีเมียร์ลีกวันอาทิตย์นี้เนื่องจากมีปัญหาอาการบาดเจ็บ,สเตอร์ริดจ์ ไม่มีส่วนร่วมกับทีมในเกมอุ่นเครื่องปรีซีซั่นที่พบกับ บาร์เซโลนา และ ไมนซ์ เนื่องจากมีปัญหาอาการบาดเจ็บที่สะโพก ซึ่งทาง เยอร์เกน คลอปป์ ก็ออกมาอ้างว่าเขาไม่มีไอเดียที่จะดึงดาวยิงรายนี้ลงเล่นนัดเปิดหัวพรีเมียร์ลีกพบกับ ปืนใหญ่ อาร์เซนอล วันอาทิตย์นี้,ขณะที่ มิลเนอร์ ก็ไม่อยู่ในทีมชุดถล่มบาร์ซาเช่นเดียวกันจากปัญหาอาการบาดเจ็บที่ส้นเท้า เช่นเดียวกับ กรูยิช ที่เจ็บข้อเท้าระหว่างเกมพ่าย ไมนซ์ เละเทะเมื่อวันอาทิตย์ที่ผ่านมา,ตามรายงานจาก ลิเวอร์พูล เอ็คโค่ สื่อดังประจำเมืองเมอร์ซีย์ไซด์ ระบุว่า สเตอร์ริดจ์ และ มิลเนอร์ ไม่มีส่วนร่วมกับการซ้อมกับเพื่อนร่วมทีมที่ เมลวู้ด ในสัปดาห์นี้และไม่เป็นที่ชัดเจนว่าเขาจะฟิตทันเกมพบกับอาร์เซนอลหรือไม่ ขณะที่ กรูยิช ก็พยายามที่จะพิชิตอาการบาดเจ็บที่ข้อเท้า ซึ่งทำให้ทั้งสามรายมีโอกาสสูงที่จะพลาดสำหรับเกมวันอาทิตย์นี้
ลิเวอร์พูล เอ็คโค่ สื่อดังเมืองเมอร์ซีย์ไซด์ รายงานข่าวว่า หงส์แดง ลิเวอร์พูล อาจชวดใช้บริการสามแข้งของทีมในเกมนัดเปิดสนามพรีเมียร์ลีกกับ ปืนใหญ่ อาร์เซนอล ประกอบด้วย ดาเนียล สเตอร์ริดจ์, เจมส์ มิลเนอร์ และ มาร์โก กรูยิช
พรีเมียร์ลีก,ลิเวอร์พูล,ดาเนียล สเตอร์ริดจ์,มาร์โก กรูยิช,เจมส์ มิลเนอร์,ข่าวกีฬา,ข่าว,ไทยรัฐออนไลน์